laion/Wikipedia-Exotic huggingface dataset:
Jelšava

Jelšava (ungari keeles Jolsva, saksa keeles Eltsch, Jelschau) on linn Slovakkias Banská Bystrica maakonnas Revúca ringkonnas. Jelšava asub Slovaki maagimäestiku ja Slovaki karsti piiril, Revúcast ligikaudu 10 km kagus, Ungari piirist 24 km kaugusel. Jelšava paikneb merepinnast 258 meetri kõrgusel. Jelšava linnust on esmamainitud 1243. aastal, küla 1271. aastal. Linnaõigused sai Jelšava 1552. aastal. 1556. aastal vallutasid, rüüstasid ja süütasid linna türklased. Slovakkia 2021. aasta rahvaloenduse andmetel oli Jelšava elanikest slovakke 81,36%, mustlasi 6,08%, ungarlasi 0,93% ja tšehhe 0,34%. Rahvus oli teadmata 11,03%-l elanikest. Uničov, Tšehhi Tótkomlós, Ungari Nădlac, Rumeenia Szczekociny, Poola Sčítanie obyvateľov, domov a bytov 2021 na Slovensku Jelšava Slovensko v Kocke. Vaadatud 29. aprillil 2023 Jelšava - História E-OBCE.sk. Vaadatud 29. aprillil 2023 Number of population by ethnicity in the municipality Jelšava at 1. 1. 2021 Sčítanie obyvateľov, domov a bytov 2021. Vaadatud 29. aprillil 2023
Rasmus Sandin

Carl Erik Rasmus Sandin (sündinud 7. märtsil 2000 Uppsalas) on Rootsi jäähokimängija, kes mängib kaitsjana NHL-i klubis Washington Capitals. Hooajal 2017/18 debüteeris Sandin Rootsi kõrgliigaklubis Rögle BK. Suurem osa sellest hooajast mängis ta hoopis Põhja-Ameerika noorteliiga Ontario Hockey League'i klubis Sault Ste. Marie Greyhounds. 2018. aastal valis Toronto Maple Leafs ta NHL-i draft '​is 29. valikuna. 2018. aasta juulis sõlmis Sandin Maple Leafsiga kolmeaastase lepingu. Hooajal 2018/19 mängis Sandin American Hockey League'is (AHL) Maple Leafsi tütarklubis Toronto Marlies. NHL-is debüteeris Sandin 2. oktoobril 2019 mängus Ottawa Senatorsi vastu. Esimese värava lõi ta NHL-is 27. jaanuaril 2020 mängus Nashville Predatorsi vastu. 2023. aasta veebruaris kaubeldi Sandin Maple Leafsist Erik Gustafssoni ja tulevase draft '​i valiku vastu Washington Capitalsi. Sandin võitis pronksmedali 2017. aastal Rootsi kuni 18-aastaste koondisega omavanuste maailmameistrivõistlustel ja 2020. aastal Rootsi kuni 20-aastaste koondisega juunioride maailmameistrivõistlustel. 2020. aasta juunioride maailmameistrivõistlustel oli Sandin resultatiivseim kaitsemängija (3+7) ning ta valiti turniiri parimaks kaitsjaks. Tema vanem vend Linus Sandin on samuti jäähokimängija. "Sandin signs with Leafs". sootoday.com. 16. juuli 2018. Vaadatud 16. juulil 2018. "Capitals acquire Rasmus Sandin from Toronto Maple Leafs". Washington Capitals. 28. veebruar 2023. Vaadatud 28. veebruaril 2023. https://www.eliteprospects.com/player/289453/rasmus-sandin (vaadatud 29.4.2023) Rasmus Sandin NHL.com lehel Rasmus Sandin hockeydb.com lehel
Xénia Krizsán

Xénia Krizsán (sündinud 13. jaanuaril 1993 Budapestis) on Ungari kergejõustiklane, kelle põhiala on seitsmevõistlus. Oma esimese tiitlivõistluste medali võitis Xénia Krizsán 2012. aasta juunioride maailmameistrivõistlustel Barcelonas. Isikliku rekordiga 5957 punkti võitis ta kuubalanna Yorgelis Rodrígueze järel hõbemedali. 2015. aasta Euroopa U23 meistrivõistlustel Tallinnas võitis ta kuldmedali Ljubov Tkatši ja Ivona Dadici ees. 2018. aasta Euroopa meistrivõistlustel Berliinis sai ta 6367 punktiga seitsmenda koha. 2021. aasta Euroopa sisemeistrivõistlustel Toruńis võitis ta viievõistluse isikliku rekordiga 4644 punkti pronksmedali. 2022. aasta Euroopa meistrivõistlustel Münchenis sai ta 6372 punktiga viienda koha. 2023. aasta Euroopa sisemeistrivõistlustel İstanbulis sai ta 4493 punktiga viienda koha. Xénia Krizsán on seni osalenud kahtedel olümpiamängudel. Rio de Janeiro olümpiamängudel 2016. aastal sai ta 16. koha ja 2020. aasta Tōkyō olümpiamängudel sai ta 13. koha Seisuga 29. aprill 2023 Välitingimustes Sisetingimustes Allikas: Rahvusvaheline Kergejõustikuliit "World Athletics". Vaadatud 29. aprillil 2023.  Xénia Krizsán – pildid, videod ja helifailid Wikimedia Commonsis Xénia Krizsán Rahvusvahelise Kergejõustikuliidu kodulehel (inglise) Xénia Krizsán veebisaidil Olympedia (inglise)
Kalkara mereväekalmistu

Kalkara mereväekalmistu on kalmistu Malta saare kaguosas Maltas. Kalmistu asub Kalkara linnas, peavärav on Triq Santa Rokku ja Triq San Leonardu ristmikul. Kalmistu kogupindala on umbes 2 hektarit. Kalmistu rajas Briti kuninglik merevägi, esimene teadaolev matus oli 1903. aastal. Maltale viidi 1917. aastal palju Gallipoli kampaanias haavatuid, kes siis mereväehospidalis surnuna maeti sellele kalmistule. Kalmistu jaguneb reformeeritud ja rooma-katoliku osaks. Kalmistul on 1085 Esimeses ja Teises maailmasõjas hukkunud Rahvaste Ühenduse sõjaväelase hauda. Palju haudu on tähistatud Rahvaste Ühenduse Sõjahaudade Komisjoni (Commonwealth War Graves Commission; CWGC) hauakividega. Enamik Rahvaste Ühenduse sõjaväelaste haudadest (351 Esimesest ja 694 Teisest maailmasõjast; kokku 1045 maetut) on kalmistu reformeeritud osas. Lisaks on kalmistul 137 Rahvaste Ühendusse mittekuuluvate riikide (peamiselt Jaapani mereväelased Esimese maailmasõja ajast) sõjaväelase ja 1445 mittesõjaväelase hauda. Kalmistu on Malta riiklik kultuurimälestis. Vaade kalmistule. Foto: 1. juuni 2010 Kalmistu peavärav. Foto: 25. märts 2017 Kalmistu plaan. Põhjasuund on vasakul. Foto: 25. märts 2017 Üldvaade kalmistule. Foto: 25. märts 2017 Hauatähis kalmistul. Foto: 25. märts 2017 Kalmistu Jaapani osa. Foto: 25. märts 2017
Puiatu (Viljandi)

Puiatu on küla Viljandi maakonnas Viljandi vallas. Aastatel 1958–2009 töötas külas Puiatu Erikool. Kuni 2013. aastani kuulus küla Pärsti valda. Maa-amet, vaadatud 21.11.2020. Statistikaameti statistika andmebaas, vaadatud 20.06.2024. Eesti haldus- ja asustusjaotuse klassifikaator, vaadatud 9.06.2014.
National Medal of Technology and Innovation

National Medal of Technology and Innovation, varem National Medal of Technology (inglise keelest 'tehnoloogia ja innovatsiooni riiklik medal') on autasu, mida annab Ameerika Ühendriikide president Ameerika leiutajatele ja novaatoritele, kes on andnud olulise panuse innovatiivse ja olulise tehnoloogia arendamisse. Autasu võib anda konkreetsele isikule, inimeste rühmale või organisatsioonile. Autasu asutas 1980. aastal Ameerika Ühendriikide Kongress ja seda anti esimest korda välja 1985. aastal. 2022. aasta seisuga on nimetatud üle 220 laureaadi. National Medal of Science National Medal of Arts National Medal of Technology and Innovation (NMTI) (vaadatud 30. aprillil 2023) National Medal of Technology and Innovation (NMTI) Recipients (vaadatud 30. aprillil 2023) Koduleht
Frank Piasecki

Frank Nicolas Piasecki (24. oktoober 1919 Philadelphia – 11. veebruar 2008 Haverford, Pennsylvania osariik) oli poola juurtega ameerika insener, helikopterikonstruktor. 1940. aastal asutas Frank Piasecki Philadelphias helikopterite konstrueerimise ja tootmisega tegeleva ettevõtte, mis 1946. aastast oli tuntud kui Piasecki Helicopter. 1956. aastal Piasecki lahkus ettevõttest ja asutas Piasecki Aircrafti. Piasecki Aircraftis osales ta terve rea kopterite väljatöötamises, sealhulgas Piasecki 16H Pathfinder', Piasecki VZ-8 Airgeepi ja Piasecki X-49 SpeedHawki konstrueerimisel. 1986 – National Medal of Technology and Innovation
Nayef Aguerd

Nayef Aguerd (araabia keeles نايف أكرد; sündinud 30. märtsil 1996 Kenitras) on Maroko jalgpallur, kes mängib keskkaitsjana Inglismaa Premier League'i klubis West Ham United ja Maroko jalgpallikoondises. Aastatel 2014–2018 mängis Aguerd Maroko kõrgliigaklubis FUS Rabat. Hooajal 2015/16 tuli ta Rabatiga Maroko meistriks. Aastatel 2018–2020 kuulus ta Prantsusmaa kõrgliigaklubi Dijoni ridadesse. 2020. aasta augustis sõlmis ta lepingu Prantsusmaa kõrgliigaklubiga Rennesi Stade ning kuulus seejärel kaks hooaega klubi põhikoosseisu. 2022. aasta juunis siirdus Aguerd umbes 30 miljoni naelsterlingi eest West Ham Unitedi, kellega sõlmis viieaastase lepingu. Ta sai hooajaeelses sõprusmängus vigastada ning tegi West Ham Unitedi põhimeeskonnas ametliku debüüdi 27. oktoobril 2022 UEFA Euroopa Konverentsiliiga mängus Silkeborgi vastu. Inglismaa kõrgliigas lõi ta esimese värava 2. aprillil 2023 mängus Southamptoni vastu. Maroko jalgpallikoondises debüteeris Aguerd 31. augustil 2016 sõprusmängus Albaania vastu. Koondisekarjääri esimese värava lõi ta 6. septembril 2021 MM-i valikmängus Sudaani vastu. Ta on kuulunud Maroko koondisse 2022. aasta Aafrika rahvaste karikavõistlustel ja 2022. aasta maailmameistrivõistlustel. "West Ham complete £30m Aguerd signing from Rennes". BBC Sport. 20. juuni 2022. Vaadatud 20. juunil 2022. Steinberg, Jacob (2. aprill 2023). "Nayef Aguerd gives West Ham vital win over Southampton to lift survival fight". The Guardian (Briti inglise). ISSN 0261-3077. Vaadatud 2. aprillil 2023. https://www.national-football-teams.com/player/64996/Nayef_Aguerd.html (vaadatud 29.4.2023) Profiil West Ham Unitedi kodulehel
Henrich Focke

Henrich Focke (8. oktoober 1890 Bremen – 25. veebruar 1979 Bremen) oli saksa lennunduse pioneer ja ettevõtja. Focke oli 1923. aastal Bremenis lennukiehitusega tegeleva ettevõtte Focke-Wulf kaasasutaja. Ta oli lennukikonstruktor, kuid laiemalt tuntuks sai ta esimese helikopteri Fw 61 loojana (1936). 1937. aastal asutas ta koos Gerd Achgelisega ka ettevõtte Focke-Achgelis, mis keskendus helikopterite tootmisele.
Jevgeni Negin

Jevgeni Arkadjevitš Negin (vene keeles Евгений Аркадьевич Негин; 16. jaanuar 1921 Bor – 3. veebruar 1998 Sarov) oli vene tuumarelvakonstruktor. Kindralleitnant-insener. Ligi 50 aastat töötas füüsiku haridusega Jevgeni Negin kinnises linnas Arzamass-16 (seal ka suri). Oli 1949. aastast seal asunud konstrueerimisbüroo KB-11 (1967. aastast teadusinstituut) töötaja. 1959. edutati ta tuumalaengute peakonstruktoriks ja 1966. aastal teadusdirektori Juli Haritoni esimeseks asetäitjaks. Aastatel 1978–1987 oli ta instituudi direktor. 1956 – sotsialistliku töö kangelane (20. aprill 1956) 1959 – Lenini preemia (sõjatehnika valdkonnas) 1974 – valiti NSV Liidu Teaduste Akadeemia korrespondentliikmeks 1979 – valiti NSV Liidu Teaduste Akadeemia akadeemikuks (alates 1991 Venemaa TA akadeemik)
Timur Ivanov

Timur Ivanov (sündinud 15. augustil 1975 Moskvas) on Venemaa riigiametnik. Ta on Venemaa Föderatsiooni 1. klassi tõeline riiginõunik ning oli 2016. aasta 23. maist kuni 2024. aasta 24. aprillini Venemaa asekaitseminister. 2022. aasta juunis lahutas ta end oma teisest abikaasast, Svetlanast. 23. aprillil 2024 teatas Venemaa uurimiskomitee, et Timur Ivanov on võetud õiguskaitseorganite poolt vahi alla kahtlustatuna altkäemaksu võtmises eriti suures ulatuses (summas vähemalt 1 miljon rubla), mille eest võib süüdimõistmise korral mõista kuni 15 aastat vangistust. "NÕUKOGU OTSUS (ÜVJP) 2022/1907, 6. oktoober 2022, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega". europa.eu. ELT. 6. oktoober 2022. Vaadatud 29. aprillil 2023. Asekaitseminister. Selles ametis on ta vastutav sõjaliste kaupade hankimise ja sõjaväerajatiste ehitamise eest. Ta on Venemaa sõjaväelise juhtkonna üldises hierarhias kümnendal kohal. Arvestades tema tähtsat positsiooni Venemaa Föderatsiooni sõjalises sfääris, on ta vastutav Venemaa sõjategevuse eest laiemalt. Venemaa agressioonisõja jooksul Ukraina vastu on ta mitmel korral külastanud nn Luhanski Rahvavabariiki ja nn Donetski Rahvavabariiki, et kontrollida Venemaa okupatsioonijõudude ehitatavaid rajatisi. Lisaks on ta andnud mitmeid riiklikke auhindu Ukraina-vastases agressioonisõjas haavata saanud Vene sõjaväelastele. See tegevus näitab, et ta toetab ja kaitseb aktiivselt sõda Ukraina vastu. "ТАСС узнал, что Шойгу отстранил своего зама после уголовного дела". РБК (vene). 24. aprill 2024. Vaadatud 24. aprillil 2024. "Protesters in Paris rally against 'blood money' of Putin's minister". France 24. 23. aprill 2023. Vaadatud 29. aprillil 2023. "Report: Russian deputy defense minister's ex-partner living lavish lifestyle in Europe (video, 04:57; inglise keeles, subtiitritega)". cnn.com (inglise). CNN. Vaadatud 29. aprillil 2023. Guy Faulconbridge; Darya Korsunskaya (24. aprill 2024). "Russia detains ally of Defence Minister Shoigu for alleged corruption". reuters.com (inglise). Reuters. Vaadatud 24. aprillil 2024.
Gbely

Gbely (ungari keeles Egbell, saksa keeles Egbell) on linn Slovakkias Trnava maakonnas Skalica ringkonnas. Gbely asub ajaloolises Záhorie piirkonnas, Tšehhi piirist 7 km kaugusel, Skalicast ligikaudu 18 km läänes. Gbely paikneb merepinnast 190 meetri kõrgusel. Gbelyt on esmamainitud 1392. aastal. Linnaõigused sai Gbely millalgi 16.-17. sajandil. 1912. aastal leiti Gbelys naftat, selle tootmine algas 1914. aastal. Slovakkia 2021. aasta rahvaloenduse andmetel oli Gbely elanikest slovakke 81,36%, mustlasi 6,08%, ungarlasi 0,93% ja tšehhe 0,34%. Rahvus oli teadmata 11,03%-l. Židlochovice, Tšehhi Deutsch-Wagram, Austria Sčítanie obyvateľov, domov a bytov 2021 na Slovensku Súčasnosť Mesto Gbely História Mesto Gbely. Vaadatud 29. aprillil 2023 Number of population by ethnicity in the municipality Jelšava at 1. 1. 2021 Sčítanie obyvateľov, domov a bytov 2021. Vaadatud 29. aprillil 2023
Ilava

Ilava (saksa keeles Illau, ungari keeles Illava) on linn Slovakkias Trenčíni maakonnas, Ilava ringkonna halduskeskus. Ilava asub Váhi jõe ääres, Tšehhi piirist 12 km kaugusel ja Trenčínist ligikaudu 19 km kirdes. Ilava paikneb merepinnast 255 meetri kõrgusel. Ilavat on esmamainitud aastatel 1332–1337. Võimalik, et Ilava sai linnaõigused 1339. aastal. Ilava oli oluline käsitöökeskus, linnas tegutsesid mitmed gildid. Ilava loss ehitati 1856. aastal ümber vanglaks, millena see on kasutusel tänini. Győr, Ungari Klimkovice, Tšehhi Mikołów, Poola Ilava Turistika.cz. Vaadatud 29. aprillil 2023 Ilava Slovensko.sk. Vaadatud 29. aprillil 2023 Ilava : Prison and Remand Prison Prison and Court Guard Service. Vaadatud 29. aprillil 2023
Páno Léfkara

Páno Léfkara (kreeka keeles Πάνω Λεύκαρα; või lihtsalt Léfkara (Λεύκαρα)) on mägiküla Küprosel Larnaca ringkonnas. Aastal 2011 oli seal 762 elanikku. Páno Léfkara on alates 2004. aastast Euroopa Harta liige, mis on külade rühm kõigist 28 ELi liikmesriigist. Küla asub pealinnast Nikosiast umbes 35 km lõuna pool ja Larnacast 29 km lääne pool Tróodose mäestiku kaguosas umbes 600 meetri kõrgusel. Küla on tuntud oma hõbedakunsti poolest, mida on arvatavasti harrastatud juba Veneetsia aegadest saati. Külastajad saavad selle kohta rohkem teada erinevate hõbedaseppade käest ja rahvakultuurimuuseumist. Küla on välismaalgi tuntud ka oma kudumise ja pitside poolest, mida tuntakse lefkaritika nime all. See traditsioon pärineb aastatest 1191-1571, mil Veneetsia aadlike naised veetsid oma aega külas tikandit tehes ja õpetades seda kohalikele koduperenaistele. Leonardo da Vinci külastas väidetavalt oma Küprose reisil küla ja sai siin valmistatud laudlina, mille ta annetas Milano toomkirikule. 2010. aastal kanti lefkaritika UNESCO inimkonna vaimse kultuuripärandi nimistusse. ΤΑΞΙΝΟΜΗΣΗ ΓΙΑ ΤΟΝ ΒΑΘΜΟ ΑΣΤΙΚΟΠΟΙΗΣΗΣ ΣΤΗΝ ΚΥΠΡΟ, vaadatud 13.01.2018. CLASSIFICATION FOR THE DEGREE OF URBANISATION IN CYPRUS, vaadatud 13.01.2018. Cyprus census 2011, vaadatud 2.01.2018. Cyprus census 2001, vaadatud 2.01.2018. "Statistical Service". Originaali arhiivikoopia seisuga 12. juuni 2018. "Charter Members". Originaali arhiivikoopia seisuga 30. mai 2023. Vaadatud 29. aprillil 2023. "Lefkara village". Originaali arhiivikoopia seisuga 29. aprill 2023. Vaadatud 29. aprillil 2023. Lefkaritiko Embroidery.  Páno Léfkara – pildid, videod ja helifailid Wikimedia Commonsis
Alina Rotaru-Kottmann

Alina Rotaru-Kottmann (sünninimi Alina Rotaru; sündinud 5. juunil 1993 Bukarestis) on Rumeenia kaugushüppaja. Ta on olnud edukas nii noorte kui ka juunioride vanuseklassides. 2015. aasta Euroopa U23 meistrivõistlustel Tallinnas võitis ta tulemusega 6.69 Malaika Mihambo ja Jazmin Sawyersi järel pronksmedali. 2017. aasta suveuniversiaadil Taipeis võitis ta tulemusega 6.65 kuldmedali. 2019. aasta Euroopa sisemeistrivõistlustel Glasgow's hüppas ta 6.64 ja sai viienda koha. Samal aastal Dohas toimunud maailmameistrivõistlustel sai ta tulemusega 6.71 kuuenda koha. 2023. aasta Euroopa sisemeistrivõistlustel Istanbulis tuli Alina Rotaru-Kottmann tulemusega 6.62 viiendaks. Seisuga 29. aprill 2023 Välitingimustes Sisetingimustes Allikas: Rahvusvaheline Kergejõustikuliit "Alina Rotaru-Kottmann". worldathletics.org. Vaadatud 29. aprillil 2023. Alina Rotaru-Kottmann Rahvusvahelise Kergejõustikuliidu kodulehel (inglise)
Pýla

Pýla (kreeka keeles Πύλα, türgi keeles Pile) on küla Küprosel Larnaca ringkonnas. Aastal 2011 oli külas 2771 elanikku. Pýla asub Küprose saare kaguosas 60 meetri kõrgusel, umbes 33 km pealinnast Nikosiast kagus, 8 km Larnacast kirdes ja 28 km Agía Nápast läänes. Küla asub Vahemere ranniku lähedal Larnaca lahe ääres. Osa külast asub ÜRO puhvertsoonis, osa rannikul. Kolmas, asustamata osa külast asub Briti sõjaväebaasi Dhekelia piirkonnas. Küla ümbruskond on tõenäoliselt olnud asustatud juba iidsetest aegadest saati, eriti vanemal pronksiajal (2400–1700 eKr), nagu näitavad mitmesugused arheoloogilised väljakaevamised selles piirkonnas. Keskajal ehitati rippsilla või puittreppidega vahitorn, mis seisab tänapäevalgi. Pýla torni ja teisi torne kasutati Larnaca lahe ümbruse valvamiseks. Kui saratseenid 1425. aastal seda piirkonda ründasid, ründasid nad ka Pýlat ja teisi naaberkülasid. Kunagi peeti küla kuninglikuks valduseks, kuid hiljem, eriti Veneetsia ajal, sai küla riigi omandiks ning 1570–71. aastal hõivasid selle türklased. Nemad asustasid küla, kuid ei ajanud kreeka elanikke välja, nagu nad olid teinud teistes külades. Nii sai ja jäi küla ka pärast türklaste sissetungi segaasustuseks. ΤΑΞΙΝΟΜΗΣΗ ΓΙΑ ΤΟΝ ΒΑΘΜΟ ΑΣΤΙΚΟΠΟΙΗΣΗΣ ΣΤΗΝ ΚΥΠΡΟ, vaadatud 13.01.2018. CLASSIFICATION FOR THE DEGREE OF URBANISATION IN CYPRUS, vaadatud 13.01.2018. Cyprus census 2011, vaadatud 2.01.2018. Cyprus census 2011, vaadatud 2.01.2018. "Statistical Service". cystat.gov.cy. Originaali arhiivikoopia seisuga 12. juuni 2018. History, pyla.com (inglise keeles) Küla koduleht (inglise keeles)
Jämejala

Jämejala on küla Viljandi maakonnas Viljandi vallas paar kilomeetrit Viljandist põhja pool. Külas asub Viljandi Haigla. Kuni 2013. aastani kuulus Jämejala Pärsti valda ja külas asus Pärsti vallavalitsus. Läbi Jämejala voolab Valuoja. Jämejala külast, seal asuvast haiglast ning nende ajaloost kirjutab Lauri Sommer oma 2014. aasta raamatus "Sealpool sood". Maa-amet, vaadatud 21.11.2020. Statistikaameti statistika andmebaas, vaadatud 2.06.2024. Eesti haldus- ja asustusjaotuse klassifikaator, vaadatud 9.06.2014. Viljandi Haigla, asukoht. Mälumaastike mosaiik, Brita Melts. Sirp, 31.07.2014. Pärandkultuuri objekt: Jämejala surnuaed Eesti looduse infosüsteemis Pärandkultuuri objekt: Marienhof Jämejala haigla Eesti looduse infosüsteemis
Deniz Undav

Deniz Undav (sündinud 19. juulil 1996 Varelis) on Saksamaa jalgpallur, kes mängib ründajana Saksamaa kõrgliigaklubis VfB Stuttgart. Undav kuulus noorena muuhulgas Bremeni Werderi noortesüsteemi. Aastatel 2015–2017 mängis ta Saksamaa tugevuselt neljanda liiga klubis TSV Havelse. 2018. aastal liitus ta Saksamaa tugevuselt kolmanda liiga klubiga Meppen. Hooajal 2019/20 lõi ta liigas 17 väravat ning siirdus seejärel Belgia esiliigaklubisse Royale Union Saint-Gilloise. Hooajal 2020/21 lõi Undav liigas 17 väravat ning tõusis klubiga Belgia kõrgliigasse. Hooajal 2021/22 oli Undav Belgia kõrgliiga suurim väravakütt (26 väravat) ning valiti hooaja lõpus liigahooaja parimaks mängijaks. 2022. aasta jaanuaris sõlmis ta nelja ja poole aasta pikkuse lepingu Inglismaa kõrgliigaklubiga Brighton & Hove Albion, kuid jäid veel hooaja lõpuni laenule Belgia kõrgliigasse. Brighton & Hove Albioni meeskonnas debüteeris Undav hooaja avamängus 7. augustil 2022 Manchester Unitedi vastu. Esimese värava lõi ta klubi meeskonnas sama aasta 24. augustil EFL Cup'i mängus Forest Green Roversi vastu. Inglismaa kõrgliigas pääses ta hooaja esimeses pooles väljakule ainult vahetusest. Esimest korda kuulus ta Inglismaa kõrgliigas algkoosseisu 4. veebruaril 2023 mängus AFC Bournemouthi vastu. Kaks esimest väravat lõi ta Inglismaa kõrgliigas 29. aprillil 2023 mängus Wolverhampton Wanderersi vastu. Seejärel lõi ta 14. mail võõrsil värava Arsenali vastu, 18. mail võõrsil värava Newcastle Unitedi vastu ja hooaja viimases mängus 28. mail võõrsil värava Aston Villa vastu. 30 mänguga lõi Undav sel hooajal Brighton & Hove Albioni meeskonnas kaheksa väravat, neist viis Inglismaa kõrgliigas. 2023. aasta augustis läks Undav laenule Saksamaa kõrgliigaklubisse VfB Stuttgart. Undav on kurdi päritolu. Tema perekond on pärit Türgist. "Albion complete deal for Deniz Undav". www.brightonandhovealbion.com. 31. jaanuar 2022. https://int.soccerway.com/players/deniz-undav/403237/ (vaadatud 29.4.2023) "Back on track with six of the best". Brighton & Hove Albion. 29. aprill 2023. Vaadatud 29. aprillil 2023. "VfB sign Deniz Undav". VfB Stuttgart. 2. august 2023. Vaadatud 2. augustil 2023. "OFFICIEEL: Union denkt toch al vooruit en trekt topschutter uit Duitsland aan". www.voetbalprimeur.be.
Kasakate laht

Kasakate laht (ukraina keeles Козача бухта) on laht Musta mere põhjaosas, Krimmi poolsaare lõunakaldal, 15 km kaugusel Sevastopoli keskusest lääneedelas, 300 km kaugusel Odessast kagus. Vene-Ukraina sõja ajal, 2023. aasta 29. aprilli varahommikul puhkes lahe kaldal asuvas kütusehoidlas droonirünnaku tagajärjel tulekahju, mis hiljem kustutati. "A drone blows up an oil depot in Sevastopol" (inglise). Militarnõi. 29. aprill 2023. Vaadatud 29. aprillil 2023. David Rising (29. aprill 2023). "Russian official: Ukrainian drones strike Crimea oil depot" (inglise). AP News. Vaadatud 29. aprillil 2023. "Russia Says Fire At Crimean Fuel Depot Extinguished After Drone Attack" (inglise). RFE/RL. 29. aprill 2023. Vaadatud 29. aprillil 2023.  Kasakate laht – pildid, videod ja helifailid Wikimedia Commonsis
Bruckneudorf

Bruckneudorf on vald (Gemeinde) Austrias Burgenlandi liidumaal Neusiedl am See ringkonnas, Bruck an der Leitha ("Leitha sild") naabruses. Selle nimi tähendab silla uut küla, samas kui ungari versioon tähendab kuninglikku silda ja kuninglik viitab kuningas Franz I-le. Ajalooliselt ja geograafiliselt esindab Bruckneudorf Austria linna Bruck an der Leitha ulatust üle Austria piiri Ungarisse. See piir, mida sümboliseeris Leitha jõgi, eraldas Austria keisririiki Ungari kuningriigist (Tsisleitaania ja Transleitaania). Selle peamine praegune riiklik tähtsus tuleneb Austria liiduarmee Bruckneudorfi sõjaväeharjutusväljakust. Praegu asub seal ka Bruck an der Leitha raudteejaam, oluline raudteejaam Ungari ja Slovakkia piiride lähedal ning kus peatuvad peaaegu kõik seda läbivad rahvusvahelised rongid. Koos ülejäänud Burgenlandiga oli vald 1920./21. aastani Ungaris (Saksa-Lääne-Ungari). 1898. aastast, kuigi suuresti saksakeelne piirkond, pidi see Budapesti valitsuse ungari keele poliitika osana võtma ungarikeelse nime Királyhida. Pärast Esimest maailmasõda anti Saksa-Lääne-Ungari Saint-Germaini ja Trianoni rahulepingutega Austriale. Rooma ajal oli see piirkond juba tihedalt asustatud ja Villa Bruckneudorf, üks tähtsamaid Rooma villasid, mis Ida-Austriast avastatud, asub paar kilomeetrit idas. Keiserlikus pargis (Kaiserpark) on tänapäeva Austria territooriumil ainus keiser Franz Joseph I mälestusmärk, mis kirjeldab teda tema teise tiitliga Ungari kuningas. Sellesse linna on paigutatud peatükk raamatust "Vahva sõduri Švejki juhtumised maailmasõja päevil", mis käsitleb ungari kogukonna ja teiste Austria-Ungari rahvuste vahelisi suhteid. Bundesheeri juhitav Bruckneudorfi sõjaväeharjutusväljak on riiklikult oluline. Raudtee: Bruck an der Leitha raudteejaam on Austria Ostbahnil oluline transpordisõlm ja Bruckneudorfi jaoks väga oluline. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.